Haruki Murakami

**Haruki Murakami** (村上春樹, *Haruki Murakami*; 12. siječnja 1949.) popularni je suvremeni japanski pisac i prevoditelj.

## Biografija
Haruki Murakami rođen je u Kjotu, ali je veći dio svog odrastanja proveo u Kobeu. Njegov je otac bio budistički svećenik, a majka kćer veletrgovca iz Osake. Oboje su predavali japansku književnost.

Unatoč toj činjenici, Murakamija više interesira američka književnost, što ga i izdvaja iz glavne struje japanske književnosti.

Studirao je dramu na Sveučilištu Waseda u Tokiju, gdje se i upoznao sa svojom budućom ženom, Yoko. Njegovo prvo zaposlenje bilo je u trgovini gramofonskih ploča. Nakon završenog studija 1974. godine otvara jazz bar „Peter Cat“ u Tokiju, koji radi sve do 1982. godine. Tema mnogih njegovih romana, kao i sami naslovi povezani su s glazbom, uključujući *Dance, Dance, Dance* (od R&B grupe *The Dells*), *Norveška šuma* (*Norwegian Wood*, po pjesmi *[[Beatles]]a*) i *Južno od granice, zapadno od Sunca* (*South of the Border, West of the Sun*, prvi dio naslov je pjesme *[[Nat King Cole|Nata Kinga Colea]]*).

Murakami je započeo s pisanjem u svojim ranim tridesetim godinama. Kako je sam rekao, gledajući košarkašku utakmicu odjednom je osjetio neobjašnjivu inspiraciju za pisanjem svog prvog romana (*Hear the Wind Sing*, 1979.). Nekoliko narodnih mjeseci pisao je samo nekoliko sati nakon završenog radnog dana u baru, tako da je uspijevao samo pisati kratka poglavlja. Nakon što ga je završio, roman je poslao na jedini natječaj koji je htio prihvatiti rad takve dužine i osvojio je nagradu.

Taj prvotni uspjeh ohrabrio ga je da nastavi s pisanjem. Godinu kasnije izdaje nastavak *Pinball 1973*. Godine 1982. izdaje *Lov na divlju ovcu* (*A Wild Sheep Chase*). Godine 1985. objavljuje *Tvrdo kuhana zemlja čudesa i kraj svijeta* (*Hard-Boiled Wonderland and the End of the World*).

Svjetski poznat Murakami postaje objavljivanjem *Norveške šume* (*Norwegian Wood*), nostalgične priče o gubitku i seksualnosti. Milijun kopija prodano je u Japanu. Među mladim Japana Murakami je postao superzvijezda. Knjiga je tiskana u dva dijela, koja su prodavana zajedno. Jedna je imala zeleni, a druga crveni ovitak. Najzagriženiji obožavatelji izražavali su svoju naklonost jednom od dijelova noseći odjeću zelene, odnosno crvene boje. Godine 1986. Murakami napušta Japan, putuje Europom i nastanjuje se u SAD.

Predaje, između ostalog, na Sveučilištu u Princetonu. Baš u to vrijeme i nastaju romani *Dance, Dance, Dance* i *Južno od granice, zapadno od sunca* (*South of the Border, West of the Sun*).

Kratke su priče važan dio Murakamijevog opusa. Priče napisane u periodu između 1983. i 1990. godine objavljene su pod naslovom *Slon nestaje* (*The Elephant Vanishes*). *Poslije potresa* (*After the Quake*) također je zbirka priča.

F. Scott Fitzgerald, Raymond Carver, Truman Capote, John Irving, Paul Theroux, samo su neki od autora čija je djela Murakami prevodio.

## Bibliografija izdana u Hrvatskoj
* *Moj slatki Sputnik*
* *Južno od granice, zapadno od sunca*
* *Nakon potresa*
* *[[Norveška šuma]]*
* *Tvrdo kuhana zemlja čudesa*
* *Lov na divlju ovcu*
* *Pleši, pleši, pleši*

## Vanjske veze

* Haruki Murakami Official Website
* exorcising ghosts - Haruki Murakami Resources 
* http://www.murakami.ch 
* Haruki Murakami Official Dutch Website
* The Wind-Up Bird Chronicle - Literary Encyclopedia
* Featured author in The New York Times
* VR Panorama of Haruki Murakami in Prague receiving the Franz Kafka Award 
* Complete Works
* Interview referenced in short story.
* The Internet Movie Database entry for Tony Takitani
* Special Edition book of Tony Takitani from Cloverfield Press 
* Limited edition book of Sleep from Kat Ran Press

* Condalmo (discussion of Murakami works)
* Review of Murakami's After The Quake 
* Novele
** The Folklore of Our Times
** Hunting Knife
** Hanalei Bay
* Where Murakami Ends and Radiohead Begins: A Comparative Study
* The Mysterious Disappearance of the Strangely Beautiful Woman  - A Murakami parody.
* "The reception of Murakami Haruki in Taiwan," Yale University 

### Intervjui
* Interview with Laura Miller in ''Salon'', December 1997
* Interview with Sinda Gregory, Toshifumi Miyawaki, and Larry McCaffer, Center for Book Culture 
* Interview with Roland Kelts, Metropolis Magazine 
* Interview with Matt Thompson in The Guardian, May 26, 2001
* Interview with Velisarios Kattoulas, Time Asia, Nov. 25, 2002 
* An interview with Roland Kelts, The Japan Times: Dec. 1, 2002 
* An interview with Richard Williams in The Guardian, May 17, 2003

* [A Conversation with [Philip Gabriel], translator of KAFKA ON THE SHORE, Random House]
* An interview  from the magazine A Public Space